IS-SIĠĠIEWI— TAL-POETA KARMENU VASSALLO MIET IL-POETA TAN-NIRIEN' Karmenu Vassallo twieled fir-raħal tagħna nhar it-18 ta' Marzu 1913, bin is-sinjuri Mikiel Vassallo u Ġużeppa Micallef. Hu ġie mgħammed il-ġurnata ta' wara, i.e. fid-19 ta' Marzu mill-Viċi Parrokku ta' dak iż-żmien, is-saċerdot Dun Mikiel Vella. L-ismijietli hu ingħata flimkien ma' dak ta' Karmenu kienu Ġann- Nikol, Ġlormu, Ġużeppi, Enriku u Pietru Pawl. Il- parrinijiet għall-magħmudija tiegħu kienu Ġann- Nikol Vassallo mis-Siġġiewi u Maria Grazia Micallef minn San Ġiljan, Karmenu kien l-ewwel minn tlett aħwa mill-ewwel żwieġ ta' missieru peress li dan kien reġa' żżewweġ wara l-mewt ta' martu Ġużeppa, fid-9 ta' Frar 1920 meta Karmenu kellu biss 7 snin. Meta kellu 9 snin, f'Ottubru 1922, Karmenu daħal fl-Iskola Primarja tar-raħal, li kienet għadha fil- Pjazza, u f'Ottubru 1928 daħal jistudja fil-Kulleġġ ta' San'Alwiġi, B'Kara. Studja wkoll fil-Kulleġġ Miss- junarju ta' San Pawl u fil-Kunvent Agostinjan ta' San Mark, it-tnejn ġewwa r-Rabat; f'dan ta' l-aħħar huwa studja il-Letteratura, il-Filosofija u anke t-Teoloġija. Meta spiċċa l-istudji tiegħu, beda jgħallem it- Taljan u l-Malti fil-Kulleġġ ta' San Alwiġi. Imbagħad għallem il-Malti fil-Liċeo ta' Malta. Wara dan ħadem ukoll bħala ġurnalist kemm mal-ġurnal ''Leħen is- Sewwa '' kif ukoll mal-gazzetta ''Il-Berqa'', li tagħha kien l-Editur Letterarju. Fi żmien il-gwerra kien rappreżentant tal-poplu fil-Kunsill tal-Gvern. Għal bosta snin kien wieħed mill-membri tal-Kunsill ta' l-Għaqda tal-Kittieba tal-Malti. Kien ukoll eżaminatur għall-Malti fl-eżamijiet għad-dħul mal-Gvern fiċ- Ċivil. Karmenu Vassallo irċieva wkoll diversi rikonoxximenti għax-xogħol tiegħu u fost dawn in- semmu l-midalja tad-deheb ''Ġuże Muscat Az- zopardi'' għall-ħidma tiegħu fil-qasam tal-poeżija u Fl-1986 rebaħ il-Premju ''Città di Valletta'' u nħatar Membru Onorarju ''ad vitam'' ta' l-Għaqda tal-Poeti. Għalkemm Karmenu Vassallo kien jikteb kemm proża kif ukoll poeżija, mingħajr dubju ta' xejn l- aqwa isem hu bnieh fil-qasam poetiku fejn insibu diversi xogħlijiet ti baqgħu jissemmew. Fost dawn ta min isemmi Nirien (1938), Kwiekeb ta' Qalbi (1944), Ħamiem u Sriep (1959), Tnemnim (1970), u Bejn Qċaċet u Qigħan (1974). Kiteb ukoll xi kotba, fosthom Is-Salib Imqaddes fl-Arti (1957) u Mill-Art għas-Sema (1960). Ix-xogħol letterarju tiegħu kien jinkludi wkoll xi traduzzjonijiet fosthom il-ktieb ta' Charles Dickens A Tale of Two Cities li hu qalbu għall-Malti kif ukoll il-ktieb ta' Dr. C. Curmi Bufera li hu semmieh Riefnu. Ma' dawn irridu nsemmu wkoll il-Kotba Il-Metrika Maltija (1940), u Vatum Con- sortium (1969). Minn dan kollu li għedna, Karmenu Vassallo ħadem ħafna biex il-Letteratura Maltija timxi 'l qud- diem u tiffjorixxi dejjem aktar. Dan għamlu kemm bil-kontribut tiegħu fil-poeżija u l-proża kif ukoll bħala eżaminatur. ' Fuq kollox Karmenu kien ukoll raġel tal-familja li pprova dejjem jeduka lil uliedu fit-triq it-tajba. U dan hu l-aħjar ċertifikat għalih, issa li ma għadux aktar magħna. Il-mewt tiegħu nhar it-Tlieta 7 ta' April zgur li ħasdet lil ħafna Siġġewin kif ukoll ħbieb tiegħu li kienu jafuh, imma hu zgur ukoll li l-memorja tiegħu mhux ser tmut miegħu, peress li l-wirt letterarju u anke uman li hu ħalla ser jibqa' jfakkarna fih kontin- wament. Dan kollu jixhdu l-funeral sabif li l-poplu tas-Siġġiewi u nies oħrajn tawh fil-ġurnata tad-difna tiegħu.